MŰVELETTERV

KITÖLTÉSI ÚTMUTAtó

Sárköz-Dunavölgye-siómente egyesület

Térségi rendezvények támogatása

KAP-RD57-077-3-25

# **Bevezető**

**Művelet:** művelet alatt a fejlesztéssel megvalósítandó projekt értendő.

A jelen kitöltési útmutató célja, hogy segítséget nyújtson a kedvezményezett számára a projektterv kérdéseinek értelmezéséhez, kitöltéséhez. Kérjük, hogy a kitöltés során törekedjen a világos, könnyen érthető, tömör és pontos megfogalmazásra. A megadott információk a támogatási kérelem elbírálását szolgálják, továbbá segítik a műveletmegvalósítás nyomon követhetőségét, ellenőrzését.

A projektterv egyes kérdéseihez kapcsolódóan csatolandó dokumentumokat elektronikus úton, szkennelés útján előállított olvasható formában kell csatolni a kérelemhez! Kérjük, az értékeléshez szükséges dokumentumokat hiánytalanul nyújtsa be!

A kedvezményezett vállalja, hogy a rendezvényről, fesztiválról a művelet megvalósulását követően szöveges beszámolót (legalább 500- legfeljebb 1500 karakter leírás, legalább 10 db fotó) szolgáltat a Sárköz-Dunavölgye-Siómente Egyesület HACS részére, az sdse@sdse.hu e-mail címre a záró kifizetési kérelem benyújtását megelőzően, amelynek teljesítéséről az SDSE Egyesület igazolást állít ki.

|  |  |
| --- | --- |
| **Összefoglaló táblázat** | |
| **Fejezetek** | **Max. pontszám** |
| I. A rendezvény előzménye és megalapozottsága | 15 |
| II. A rendezvény részletes ismertetése | 20 |
| III. Célcsoportok bevonása | 15 |
| **Összesen** | **50** |

## **A rendezvény előzménye és megalapozottsága (fejezetre adható maximális pontszám: 15 pont)**

1. Mutassa be, hogy a rendezvény milyen múltra, előzményekre tekint vissza.

Írja le, hány éve valósítják meg a települési rendezvényt. Válaszát igazolja a rendezvények plakátjaival, vagy dátumozott fényképekkel, vagy számlákkal. (Évente megvalósított rendezvények esetében maximum 5 évre visszamenőleg, ritkábban megvalósított rendezvények esetében maximum 5 rendezvény igazolásával)

*A válaszadásra maximum 2 000 karakter áll a rendelkezésére!*

## **A rendezvény részletes ismertetése (fejezetre adható maximális pontszám: 20 pont)**

1. Ismertesse a rendezvény helyszínét, tervezett időpontját, a rendezvény programelemeit, a várható, elvárt létszámot.

Jelölje, az alábbi programelemek megvalósulnak e a rendezvényen:

* helyi, tájjellegű ételek bemutatója, főzőversenye
* helyi termékek elérhetősége (bemutató, vásár)
* helyi művészek fellépése
* helyi művészeti csoportok fellépése
* helyi közösségek bemutatkozása

*A válaszadásra maximum 3 000 karakter áll a rendelkezésére!*

1. **Célcsoportok bevonása (a fejezetre adható maximális pontszám: 15 pont)**
2. Nevezze meg a programelemek célcsoportjait, illetve ismertesse a felsorolt célcsoportok számára célzottan szervezett programokat.

* gyermekek
* nők
* idős korosztály

*A válaszadásra maximum 1 500 karakter áll a rendelkezésére!*